KÄSKKIRI

	05.01.2024 nr 8-3/1	

Riigihanke “Troopikamaja B-korpuse ventilatsiooni- ja jahutussüsteemide projekteerimine” (viitenumber 273166) pakkumus(te) tagasi lükkamine; pakkumus(te) vastavaks tunnistamine ja pakkumus(te) edukaks tunnistamine	

Riigihangete seaduse § 95 lg 1 p-de 1-5, § 95 lg 4, § 95 lg 41, § 96 lg-te 2 ja 5, § 98 lg 1 ja 5, RHS § 104 lg 6, RHS § 114 lg 1, §117 lg 1 ja Tallinna Loomaaia finantsjuhi direktori ülesannetes 04.12.2023.a käskkirjaga nr 8-3/20 vastutavaks määratud isiku ettepaneku alusel

1. Tunnistada pakkuja(te) AS Infragate Eesti (registrikood 10845129) ja P.P. Ehitusjärelevalve OÜ (registrikood 11270056) esitatud pakkumused vastavaks, kuna pakkumused vastavad kõigile alusdokumentides esitatud tingimustele. 
2. Tagasi lükata Vahvacon Eesti OÜ (registrikood 12367734) esitatud pakkumus, kuna pakkumus ei vasta riigihanke alusdokumentides esitatud tingimustele. RHAD punkti 4.2 kohaselt oli pakkujal kohustus esitada spetsialistide kohta andmeid ja kvalifikatsiooni tõendavad dokumendid. Vahvacon Eesti OÜ (registrikood 12367734) ei ole esitanud spetsialistide kohta andmeid ja kvalifikatsiooni tõendavaid dokumente.
3. Tunnistada edukaks P.P. Ehitusjärelevalve OÜ (registrikood 11270056) pakkumus, mis oli pakkumuste hindamiskriteeriumide kohaselt majanduslikult soodsaim pakkumus. P.P. Ehitusjärelevalve OÜ (registrikood 11270056) pakkumus on hindamise kriteeriumide kohaselt kõige soodsam, kuna oli kõige madalama hinnaga pakkumus.
4. Käskkirja kohta tuleb esitada pakkujatele kirjalikku taasesitamist võimaldavas vormis teade viivitamata, kuid mitte hiljem kui kolme tööpäeva jooksul otsuse tegemisest arvates.
5. Käskkirja peale võib esitada vaidlustuse riigihangete vaidlustuskomisjonile. Vaidlustus peab olema riigihangete vaidlustuskomisjonile laekunud 3 tööpäeva jooksul arvates päevast, millal pakkuja sai teada või pidi teada saama oma õiguste rikkumisest või huvide kahjustamisest, kuid mitte pärast hankelepingu sõlmimist (riigihangete seaduse § 185 lg 1 ja lg 2 p 2, p 4, p 5, 6, 7 ja § 189 lg 1).

(allkirjastatud digitaalselt)	
Katrin Tõru	
finantsjuht direktori ülesannetes